Z A P I S N I K
47 sjednice Vijeća Mjesnog odbora Kustošija centar,
26. ožujka 2025. u prostorijama MS, Ilica 259,
s početkom u 18.00 sati
NAZOČNI ČLANOVI VIJEĆA: Bianka Flis, Hrvoje Krsnik,  Luka Pešut, Adam Millan, Predsjednica konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati, te otvara 47. sjednicu Vijeća Mjesnog odbora.
Vijeće jednoglasno usvaja Zapisnik sa 46. sjednice.
Vijeće, uz dodatak jedne točke, jednoglasno  usvaja
DNEVNI RED

1. Prijedlog Odluke o izmjenama i dopunama Odluke o donošenju Prostornog plana Grada Zagreba. – donošenje mišljenja
2. Prijedlog Odluke o izmjenama i dopunama Odluke o donošenju Generalnoga urbanističkog plana Grada Zagreba. – donošenje mišljenja
3. Uređivanje kvarta – tržnica, Ciglana, okretište
4. Trg Siječanjskih žrtava – devastacija spomenika
5. SDP – korištenje prostora
6. Informacije, pitanja i prijedlozi
AD 1.
Prijedlog Odluke o izmjenama i dopunama Odluke o donošenju Prostornog plana Grada Zagreba. – donošenje mišljenja 
Vijećnici su dobili pisani materijal
Sa 2 glasa za i 2 suzdržana Vijeće ne usvaja Zaključak o davanju mišljenja na Prijedlog Odluke o izmjenama i dopunama Odluke o donošenju Prostornog plana Grada Zagreba.
AD 2.
Prijedlog Odluke o izmjenama i dopunama Odluke o donošenju Generalnoga urbanističkog plana Grada Zagreba. – donošenje mišljenja
Vijećnici su dobili pisani materijal
Sa 2 glasa za i 2 suzdržana Vijeće ne usvaja Zaključak o davanju mišljenja na Prijedlog Odluke o izmjenama i dopunama Odluke o donošenju Generalnoga urbanističkog plana Grada Zagreba
AD 3.
Uređivanje kvarta – tržnica, Ciglana, okretište
Vijećnici su dobili pisani materijal
Vijeće nije doneslo Zaključak obzirom da predmet rasprave nije u nadležnosti Mjesnog odbora Kustošija centar.
AD 4.
Trg Siječanjskih žrtava – devastacija spomenika
Vijećnici su dobili pisani materijal
Vijeće jednoglasno usvaja
ZAKLJUČAK
o devastaciji spomenika palim borcima Domovinskog rata
1. Vijeće je raspravljalo o zahtjevu građana koji se odnosi na devastaciju spomenika palim borcima Domovinskog rata na Trgu Siječanjskih žrtava.
2. Vijeće podržava zahtjev te ga prosljeđuje Vijeću Gradske četvrti Črnomerec na daljnje postupanje.
AD 5.
SDP – korištenje prostora
Vijećnici su dobili pisani materijal
Vijeće jednoglasno usvaja
Z A K L J U Č A K
o korištenju prostora

1.  Političkoj stranci „Hrvatska socijaldemokratska partija“, odobrava se  povremeno korištenje prostora u objektu koji koristi Mjesni odbor Kustošija - centar, 3. soba lijevo,  svaki 1. i 3. ponedjeljak u mjesecu od 19.00 do 21:00.		 
2.  Prostor  iz točke 1. ovog zaključka , koristiti će „Hrvatska socijaldemokratska partija“, bez naknade.
3. „Hrvatska socijaldemokratska partija“ obvezuje se postupati s pažnjom dobrog gospodara u korištenju  prostora.
          4.  O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.
Ad 6.
Informacije, pitanja i prijedlozi
Vijećnici su dobili pisani materijal
Sjednica završena u 19.00
KLASA: 024-08/25-003/736
URBROJ: 251-13-11-4/020-25-2

